Föld Napja 
2010. április 24. szombat, 10.00 – 16.00 óráig
„zöld szemlélet a mindennapokban”

A Föld Napja mozgalom mára az egyik legismertebb környezet- és természetvédelmi megmozdulás világszerte, ezernél több szervezet vesz részt benne. Évek óta hagyomány már, hogy Pécsett ilyenkor a Tettyén egész napos színes forgatag vár mindenkit a Föld Napja alapeszméje szellemében – idén április 24-én, 10 és 16 óra között. A házigazdák a hagyományoknak megfelelően a Duna-Dráva Nemzeti Park Igazgatóság és pécsi, Pécs környéki szolgáltatók, civil szervezetek, biotermelők lesznek. A programok középpontjában a környezettudatos életmód népszerűsítése áll, a „zöldköznapok” jegyében.

Vegyszerek kiváltása a háztartásban természetes anyagokkal, környezetbarát háztartás.
Játékos ismerkedés a szelektív hulladékgyűjtés fontosságával, a hulladékhasznosítás lehetőségeivel.
Hulladékválogatás, különböző asztali társasjátékok, térbeli dominó, „kupakzörgő” készítés.
Energiatakarékosság fontossága – a természeti értékek védelme.
Ökológiai lábnyom számítás.
A környezetbarát közösségi közlekedés, a vasút előnyei.
Kézműves foglalkozások gyerekeknek, játékok készítése természetes alapanyagokból.
Vászontáska festés egyéni mintákkal, rajzokkal.
Gyógymanó, jelvény készítés.
Montázskép készítés „Üzenet a világnak” címmel, mely a természet- és környezetvédelemmel kapcsolatos problémákra hívja fel a figyelmet – érdemes összegyűjteni előre ilyen témájú fényképeket a kép készítéséhez!
A természetvédelem gyakorlati munkái: madárgondozás, mesterséges gólyafészek építés.
A természetközeli kertgazdálkodás gyakorlati fortélyai.
Ügyességi játék: akadálypálya a parkban.

A Pintér-kert Arborétum 10:00, 11:00, 12:00, 13:00, 14:00, 15:00 órakor induló vezetéssel ingyenesen látogatható.

14:00 órakor tartjuk a Tettyei Mésztufa-barlang előtti téren
a Duna-Dráva Nemzeti Park Igazgatóság és a Noé Bárkája Egyesület által meghirdetett
„Állatok a kertben” című pályázat eredményhirdetését.

A megszerzett ismereteket otthon vagy a kertben is hasznosíthatjuk!

Helyszín: Pécs, Tettye tér
Tettye park, Tettye parkoló és a Pintér-kert Arborétum

A Föld Napja üzenetének jegyében kérjük az érdeklődőket, hogy a tömegközlekedést vegyék igénybe!
(33T autóbusz járatok a Főpályaudvar – Tettye tér között)

Információ:
Duna-Dráva Nemzeti Park Igazgatóság
Telefon: 30/377-3388, 30/326-9459
E-mail: komlos@ddnp.kvvm.hu, evahorvath@ddnp.kvvm.hu
www.ddnp.hu